**The Defeat of Satan** on norjalaisen black metal -yhtye Antestorin vuonna 2003 julkaistu kokoelmalevy, joka koostuu yhtyeen kahdesta ensimmäisestä demosta, *Despairista* (1993) ja *The Defeat of Satanista* (1991). Demojen materiaali miksattiin ja masteroitiin uudelleen ennen julkaisua. Momentum Scandinavia -levy-yhtiö otti albumista 999 kappaleen painoksen, joka on nykyään loppuunmyyty.

Yleiskatsaus
------------

*Despair*-demon kappaleiden tyyli on alakuloista ja surumielistä death/doom metalia ja lähellä Martyrium-albumin musiikillista linjaa. Monet pitävät kuitenkin *Despairia* yhtyeen synkimpänä ja uhkaavimpana levytyksenä. Alun perin demon julkaisi Strawberry Records ja painos oli 600 kappaletta. *Despair*-demon viimeinen kappale *Jesus, Jesus Ver Du Hjå Meg* on coveri vanhasta norjalaisesta hautajaisvirrestä. Martyriltä (Kjetil Molnes) kuullaan demolla hyvin matalan death metal -murinan lisäksi surumielistä puhdasta laulua. Yhtyeen muusta tuotannosta poiketen *Despairin* kappaleilla on Gardin (Vegard Undal) basso miksattu erityisen kuuluvasti etualalle. Demolla on folk-henkistä introa ja hautajaisvirsicoveria lukuun ottamatta vain vähän Vemodin (Lars Stokstad) kosketinsoitinkuvioita.

*The Defeat of Satan* -demo on levytetty ajalla, jolloin yhtyeen nimi oli Crush Evil, siten demon materiaali eroaakin huomattavasti yhtyeen muusta tuotannosta: tyyliltään *The Defeat of Satan* on alkeellista thrash metalia death metal -laululla. Kappaleet ovat kestoltaan lähes kymmenminuuttisia. Demo päättyy industrial-henkiseen outroon *Knus Ondskapen*.

Sanoitusten keskeisinä teemoina demoilla ovat pahat voimat, niiden vaikutuksesta varoittaminen ja, kuten albumin nimestä voi päätellä, saatanan kukistuminen. Demot on äänitetty ajalla, jolloin oli menossa black metal -musiikin tärkein kehityskausi. Joidenkin mielestä sanat ovatkin yhtyeen kannanotto kyseisen tyylin ideologiaa kohtaan.

Yhtyeen kokoonpano albumilla
----------------------------

* Martyr (Kjetil Molnes) – laulu
* Armoth (Svein Sander) – rummut
* Gard (Vegard Undal) – basso
* Vemod (Lars Stokstad) – kitara, kosketinsoittimet
* Bjørn Leren – sessiokitaristi

Kappaleluettelo
---------------

1. "Preludium" (0:54)
2. "Demonic Seduction" (6:09)
3. "Message from Hell" (3:45)
4. "Lost Generation" (3:24)
5. "Human" (5:03)
6. "Jesus, Jesus Ver Du Hjå Meg" (3:16)
7. "The Defeat of Satan" (9:04)
8. "New Life" (7:37)
9. "Jesus Saves" (8:26)
10. "Knus Ondskapen" (1:03)

Arvostelut
----------

* Imperiumi: 8/10

Lähteet
-------

1. ↑  Pekka Ryhänen: Antestor: The Defeat Of Satan *Imperiumi*.  03.09.2003. Viitattu 15.4.2023.

Aiheesta muualla
----------------

* Albumin arvostelu Imperiumi.Netin sivulla (Arkistoitu – Internet Archive)
* Albumi The Whipping Post -sivulla(englanniksi)
* Albumi Music Vault -sivulla[vanhentunut linkki](englanniksi)
* Albumi Blogcritics-sivulla (Arkistoitu – Internet Archive)(englanniksi)
* The Defeat of Satan Discogsissa.  (englanniksi)
* Albumi *The Defeat of Satan* Encyclopaedia Metallum -sivustolla (englanniksi)

Antestor

| Ronny Hansen • Lars Stokstad |
| --- |
| Jan Axel Blomberg • Ann-Mari Edvardsen • Morten Sigmund Magerøy • Vegard Undal • Kjetil Molnes • Svein Sander • Erling Jørgensen • Stig Rolfsen • Tom W. Holm Paulsen • Tony Kirkemo |

|  |  |
| --- | --- |
| Studioalbumit | *Martyrium* • *The Return of the Black Death* • *The Forsaken* • *Omen* |
| Kokoelmat ja EP:t | *The Defeat of Satan* • *Det Tapte Liv* |
| Muita artikkeleita | Vaakevandring • Kristillinen black metal |